पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के हरिपुर दक्षिणी के मालटोल के महतो टोला में नवयुवक मित्र मंडली के द्वारा सात दिवसीय विष्णु महायज्ञ किया गया था। इसका समापन धूमधाम के साथ हुआ। विष्णु यज्ञ कमेटी के अध्यक्ष प्रेम कुमार महतो ने बताया कि यह श्री श्री 108 विष्णु महायज्ञ समाज के कल्याणार्थ किया गया। उन्होंने बताया कि इस सात दिवसीय विष्णु यज्ञ से भरतपट्टी, गेना छतमनियां, कालिकापुर, भलनी, कपरिया, हरिपुर डिहटोल, गौरी दास टोल, मधेपुर, जहदा व कलुआही में भक्ति भाव बढ़ा। बताया कि हवन से निकली धुनी से मालटोल के चारों ओर के गांव बीमारी से मुक्त होंगे।
महायज्ञ के दौरान कोविड संबंधी गाइडलाइन का किया गया पालन
विष्णु यज्ञ कमेटी के सचिव पलटन महतो ने बताया कि भारत सरकार के बताए गए गाइडलाइन के हिसाब से दूरी बरतते हुए व मास्क लगाकर साधारण तरीके से वैदिक मंत्रोच्चारण के साथ यज्ञ किया गया है। उन्होंने बताया कि इस यज्ञ में ना ही कोई मेला का आयोजन नहीं किया गया था। कमेटी के कोषाध्यक्ष विजय महतो ने बताया कि कमेटी के सभी सदस्य और आमजन ने कोविड-19 के दिशा-निर्देश का पालन करते हुए साधारण व वैदिक रीति-रिवाजों के साथ महायज्ञ किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn